ශ්‍රී ලංකාව තුළ බුර්කාව සහ නිකාබය පැළඳීම තහනම් කිරීමේ තීරණයක් රජය ගෙන නොමැති බව විදේශ ලේකම් අද්මිරාල් මහාචාර්ය ජයනාත් කොළඹගේ ප්‍රකාශ කළා.එය හුදෙක් යෝජනාවක් පමණක් වන අතර එය දැනට සාකච්ඡාවට භාජනය වෙමින් පවතින බවයි නිවේදනයක් නිකුත් කරමින් විදේශ ලේකම්වරයා පෙන්වා දෙන්නේ.මේ අතර බූර්කාව තහනම් කළ යුතුය යන මතයට පැමිණිය ද ඒ සම්බන්ධයෙන් අවසන් තීරණයක් ගෙන නොමැති බවයි කැබිනට් ප්‍රකාශක අමාත්‍ය කෙහෙලිය රඹුක්වැල්ල ද ප්‍රකාශ කළේ.රජයේ ප්‍රවෘත්ති දෙපාර්තමේන්තුවේ අද පැවති කැබිනට් තීරණ දැනුම් දීමේ මාධ්‍ය හමුවට එක්වෙමින් ඔහු මේ බව කියා සිටියා.පසුගිය 13 වනදා මහජන ආරක්ෂක අමාත්‍ය සරත් වීරසේකර ප්‍රකාශ කළේ බුර්කාව සහ ලියාපදිංචි නොකළ මද්‍රසා පාසල් තහනම් කිරීමට අදාළ කැබිනට් පත්‍රිකාවට තමන් අත්සන් කළ බවයි.කෙසේ වෙතත් එය ඊයේ කැබිනට් මණ්ඩලයට ඉදිරිපත් කර තිබුණේ නැහැ.